ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 28/2543เรื่อง แบบหนังสือชี้ชวนเสนอขายหน่วยลงทุนของกองทุนรวม(ฉบับที่ 2 ) อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์ และตลาดหลักทรัพย์ ที่ สน. 51/2541 เรื่อง แบบหนังสือชี้ชวนเสนอขายหน่วยลงทุนของกองทุนรวม ลงวันที่ 28 ธันวาคม พ.ศ. 2541 และให้ใช้ความต่อไปนี้แทน "ข้อ 4 ส่วนสรุปข้อมูลสําคัญที่ผู้ลงทุนควรทราบให้มีรายการอย่างน้อยดังต่อไปนี้ (1) นโยบายการลงทุน (2) คําเตือนเกี่ยวกับความเสี่ยงของการลงทุนในหน่วยลงทุนว่า "การลงทุนในหน่วยลงทุน มิใช่การฝากเงิน และมีความเสี่ยงของการลงทุน ผู้ลงทุนอาจได้รับเงินลงทุนคืนมากกว่าหรือน้อยกว่า เงินลงทุนเริ่มแรกก็ได้" และสําหรับกองทุนเปิดต้องมีคําเตือนเพิ่มเติมว่า "และอาจไม่ได้รับชําระเงินค่าขายคืน หน่วยลงทุนภายในระยะเวลาที่กําหนด หรืออาจไม่สามารถขายคืนหน่วยลงทุนได้ตามที่มีคําสั่งไว้" (3) ความเสี่ยงในการลงทุนของกองทุนรวมนั้น (4) ตารางแสดงค่าธรรมเนียมและค่าใช้จ่ายทั้งหมดที่เรียกเก็บจากผู้ซื้อหรือผู้ถือหน่วยลงทุนหรือกองทุนรวม ซึ่งต้องมีรายละเอียดตามตารางแนบท้ายประกาศ (5) ข้อความว่า "สําหรับผู้ที่ต้องการทราบข้อมูลหรือรายละเอียดเพิ่มเติมนอกเหนือจากที่ ปรากฏในหนังสือชี้ชวนส่วนสรุปข้อมูลสําคัญที่ผู้ลงทุนควรทราบนี้ สามารถตรวจดูหรือขอสําเนาหนังสือ ชี้ชวนส่วนข้อมูลโครงการได้ที่บริษัทจัดการหรือตัวแทนสนับสนุน"1. วัน เดือน ปี ที่รวบรวมข้อมูลไว้ในหนังสือชี้ชวน ให้รายการตาม (2) (3) และ (5) พิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่า ข้อความทั่วไปในหนังสือชี้ชวน ในกรณีที่เป็นกองทุนรวมที่ประสงค์จะไม่ดํารงอัตราส่วนการลงทุนตามประกาศสํานักงาน ในส่วนสรุปข้อมูลสําคัญที่ผู้ลงทุนควรทราบนอกจากต้องมีรายการตามวรรคหนึ่งและต้องปฏิบัติตามวรรคสองแล้ว ต้องมีรายการที่เป็นคําเตือนเกี่ยวกับความเสี่ยงในการลงทุนของกองทุนรวมที่ประสงค์จะไม่ดํารงอัตราส่วนการลงทุนตามประกาศสํานักงานว่า "กองทุนรวม ...(ชื่อ)... มีความเสี่ยงมากกว่ากองทุนรวม ...(ประเภท)... ทั่วไป เนื่องจากมีการลงทุนในหลักทรัพย์หรือทรัพย์สินอื่นเป็นอัตราส่วนมากกว่าอัตราส่วนการลงทุนตามที่สํานักงานคณะกรรมการ ก.ล.ต. ประกาศกําหนด" และต้องมีรายการเปรียบเทียบอัตราส่วนการลงทุนของกองทุนรวมดังกล่าวในส่วนที่แตกต่างกับอัตราส่วนการลงทุนตามที่สํานักงานคณะกรรมการ ก.ล.ต. ประกาศกําหนดด้วย ทั้งนี้ คําเตือนดังกล่าวต้องพิมพ์ไว้ ในกรอบสี่เหลี่ยมที่ปกหน้าด้านนอกของหนังสือชี้ชวน และที่ส่วนบนของหน้าแรกของส่วนสรุปข้อมูลสําคัญ ที่ผู้ลงทุนควรทราบ และพิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่าข้อความทั่วไปใน หนังสือชี้ชวน" ข้อ 2 ให้ยกเลิกความในวรรคสองของข้อ 5 แห่งประกาศสํานักงานคณะกรรมการ กํากับหลักทรัพย์และตลาดหลักทรัพย์ ที่ สน. 51/2541 เรื่อง แบบหนังสือชี้ชวนเสนอขายหน่วยลงทุน ของกองทุนรวม ลงวันที่ 28 ธันวาคม พ.ศ. 2541 และให้ใช้ความต่อไปนี้แทน "ให้รายการตาม (3) (4) (5) และ (6) พิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่าข้อความทั่วไปในหนังสือชี้ชวน และรายการตาม (3) (4) และ (5) ต้องปรากฏไว้ในหนังสือชี้ชวนก่อนรายการตาม (1) หรือ (2) แล้วแต่กรณี" ข้อ 3 ให้เพิ่มความต่อไปนี้เป็นวรรคสามของข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 51/2541 เรื่อง แบบหนังสือชี้ชวนเสนอขายหน่วยลงทุนของกองทุนรวม ลงวันที่ 28 ธันวาคม พ.ศ. 2541 "ในการจัดทําหนังสือชี้ชวนตามวรรคหนึ่ง หากมีการแก้ไขเพิ่มเติมโครงการหลังจากวันสิ้นปีบัญชี และอยู่ในระหว่างการจัดทําหนังสือชี้ชวนเพื่อจัดส่งให้สํานักงาน ให้บริษัทจัดการแสดงข้อมูลที่เป็นปัจจุบัน ณ วันจัดทําหนังสือชี้ชวน" ข้อ 4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ 22 มิถุนายน พ.ศ. 2543 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์